Държавен вестник, бр. 74, 2005 г., стр. 4

С Т Р .  4
Д Ъ Р Ж А В Е Н   В Е С Т Н И К
Б Р О Й  74
Прекратяване на регистрацията
Чл. 13. Действието на регистрацията се
прекратява и издаденото удостоверение се обез-
силва:
1. по писмена молба на регистрираното лице;
2. при смърт на физическото лице—едноли-
чен търговец;
3. при заличаване на регистрацията на тър-
говеца.
Заличаване на регистрацията
Чл. 14. (1) Регистрацията се заличава, ако
регистрираното лице:
1. е представило неистински документи или
неверни данни, които са послужили за регист-
рацията или за вписване на изменение в регис-
търа;
2. е извършило системни нарушения по този
закон;
3. или лице, което го представлява съгласно
съдебна регистрация, е осъдено с влязла в сила
присъда за престъпление по чл. 172а от Наказа-
телния кодекс след извършване на регистраци-
ята по чл. 9;
4. е извършило системни нарушения по чл. 97
от Закона за авторското право и сродните му
права.
(2) Регистрацията се заличава със заповед
на министъра на културата или оправомощен
от него заместник-министър.
(3) Заповедта по ал. 2 може да се обжалва по
реда на Закона за Върховния административен
съд.
(4) При заличаване на регистрацията изда-
деното удостоверение се обезсилва.
Раздел II
Удостоверяване на сделки за възлагане на
производство на матрици, оптични дискове със
запис и на други носители, съдържащи обек-
ти на авторското право и сродните му права
Изисквания за издаване на удостоверение за
извършване на сделка за възлагане
Чл. 15. (1) За издаване на удостоверение за
извършване на сделка по чл. 4, т. 1 лицето, на
което е възложено производството на матрици
или възпроизвеждане на оптични дискове със
запис или на други носители, съдържащи обек-
ти на авторското право и сродните му права,
подава в Министерството на културата заявле-
ние по образец, утвърден от министъра на кул-
турата. Заявлението съдържа:
1. данни за производителя и за възложите-
ля: име, адрес, единен граждански номер—за
физическо лице; наименование, седалище и
адрес на управление, идентификационен код по
регистър БУЛСТАТ, номер на данъчната ре-
гистрация; лица, които представляват произво-
дителя и възложителя съгласно съдебна регис-
трация;
2. данни за възложеното производство на
оптичен диск или друг вид носител: код за иден-
тификация на източника (SID-код) съгласно
лиценза по чл. 34 или идентификационен но-
мер по чл. 9, ал. 9, т. 3; количество на производ-
ството; заглавие на носителя; опис на включе-
ните произведения;
3. данни за възложеното производство на
матрица: лазерен код за идентификация на
матрицата (SID-код); количество на производ-
ството; съдържанието  на включените произве-
дения; имената на  носителите на авторски и
сродните им права върху тях;
4. номер и дата на удостоверението по чл. 22,
издадено на възложителя.
(2) Към заявлението се прилагат:
1. заверено копие от договор за възлагане на
производство на матрици или на възпроизвеж-
дане на оптични дискове със запис или на други
носители, съдържащи обекти на авторското
право и сродните му права с приложен опис,
включващ заглавието на носителя,  опис на
включените произведения, имената на носите-
лите на авторски и сродните им права, количес-
тво на производството;
2. копие от лиценза за производство по чл. 34,
когато се отнася за производство на оптични
дискове или матрици за тяхното производство;
3. удостоверение за  актуално съдебно със-
тояние;
4. документ за платена такса за издаване на
удостоверение.
Условия и ред за разглеждане на заявлението
Чл. 16. Заявлението по чл. 15 с приложе-
ните към него документи се разглежда по реда
на чл. 9.
Удостоверение
Чл. 17. (1) Удостоверението за извършване
на сделка по чл. 4, т. 1 се издава по образец, ут-
върден от министъра на културата, и съдържа:
1. номер и дата на издаване;
2. име, адрес, единен граждански номер—за
физическо лице; наименование, седалище и
адрес на управление, лице, което представлява
производителя съгласно съдебна регистрация—
за юридическо лице или едноличен търговец;
3. идентификационен код по регистър
БУЛСТАТ;
4. номер на данъчната регистрация;
5. данни за възложеното производство на
матрица или на даден вид оптичен диск или
друг вид носител;
6. основание за възлагане на производството;
7. количество на производството;
8. заглавие на носителя;
9. лазерен код за идентификация на матри-
цата и/или код за идентификация на източника
(SID-код) съгласно лиценза по чл. 34, или иден-
тификационен номер по чл. 9, ал. 9, т. 3.
(2) Номерът и датата на издаденото удосто-
верение не трябва да се поставят върху произве-
дените екземпляри.
(3) В Министерството на културата се води
регистър, в който се вписват издадените удос-
товерения.